දුමින්ද ද මේ සම්බන්ධයෙන් ජනාධිපතිවරයා හමුවී සාකච්ඡා කර ඇති බව දයාසිරි කීවේය.තිලංග සුමතිපාල හා ෆයිසර් මුස්තාපා යන දෙදෙනා නිමල් සිරිපාල සහ මහින්ද අමරවීර ආණ්ඩුවට යාම සම්බන්ධයෙන් එතරම් දෝෂාරෝපණයක් එල්ල නොකළ අතර, දෙපැත්තටම නැතිව අදහස් පළ කරන්නට ඔවුහු වග බලා ගත්හ.කෙසේ වුවද, නිමල් සිරිපාල හා මහින්ද අමරවීර දෙදෙනා සම්බන්ධයෙන් පියවරක් ගැනීමට මෙම සාකච්ඡාවේ දී තීරණයක් නොගෙන ඇති නමුත්, ඔවුන් දෙදෙනා පක්ෂය තුළ දැරූ සියලු‍ තනතුරුවලින් ඉවත් කරමින්, මෛත්‍රිපාල සිරිසේන මහතා පක්ෂයේ සභාපතිවරයා වශයෙන් පසුදිනම මාධ්‍යයට ලිපියක් නිකුත් කෙළේය.